open-index/open-wikipedia-markdown huggingface dataset:
Εταιρεία Αστρονομίας και Διαστήματος

Η **Εταιρεία Αστρονομίας και Διαστήματος** είναι μία εταιρεία κυρίως ερασιτεχνών αστρονόμων και όχι μόνο, με έδρα τον Βόλο. Ξεκίνησε να λειτουργεί το 1990 με μία προσωρινή διοικητική επιτροπή, και ιδρύθηκε το 1992 με ιδρυτή και πρόεδρο τον μαθηματικό Κωνσταντίνο Δ. Μαυρομμάτη. Κύριος στόχος της είναι η διάδοση της επιστήμης της Αστρονομίας στην Ελλάδα στο ευρύτερο κοινό. Αυτό επιτυγχάνεται με διάφορες εξορμήσεις στη φύση, μακριά από τη φωτορύπανση των πόλεων, τις ανέφελες νύχτες, για την παρατήρηση του έναστρου ουρανού με ειδικό αστρονομικό εξοπλισμό. Τέτοιες «αστροβραδιές» διοργανώνονται κυρίως το καλοκαίρι. Η υπόλοιπη χρονιά συνοδεύεται από ομιλίες αστροφυσικών, εκδρομές σε άλλες πόλεις με αστρονομικό ενδιαφέρον και πλανητάρια, καθώς και από τον Πανελλήνιο Διαγωνισμό Αστρονομίας-Αστροφυσικής και Διαστημικής με θέματα για παιδιά Γυμνασίου και Λυκείου, που διοργανώνει η Εταιρεία με την υποστήριξη του Υπουργείου Παιδείας από το 1996. Η Εταιρεία εκδίδει το τριμηνιαίο αστρονομικό περιοδικό *ΟΥΡΑΝΟΣ*, και έχει πάνω από 500 μέλη σε όλη την Ελλάδα, ακόμα και στο εξωτερικό. Η εταιρεία λειτουργεί το θερινό σχολείο αστρονομίας με τέσσερις βαθμίδες γνώσεων για όλες τις ηλικίες. Εξάλλου, έχει ιδρύσει τη μοναδική σχολή αστρονομίας για παιδιά γυμνασίου στην Ελλάδα, που παραδίδει μαθήματα στον Βόλο.

## Η παρούσα διοίκηση

### Επίσημη ιστοσελίδα
* www.astronomos.gr, ανανεώνεται τακτικά.

Κατηγορία:Αστρονομικές Εταιρείες
Κατηγορία:Βόλος
1226 Γκολία

μικρογραφία|3D μοντέλο του αστεροειδούς 1226 Γκολία
Η **Γκολία (Golia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,057. Ανακαλύφθηκε το 1930 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά της προς τιμή του Ολλανδού ανατολιστή και μαθηματικού Γιάκομπ Γκόλιους (1596-1667).

## Φυσικά χαρακτηριστικά
Η μέση διάμετρος της Γκολίας εκτιμάται σε 16,38 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,2388. Η Γκολία περιστρέφεται γύρω από τον εαυτό της μία φορά κάθε 4 ώρες και 6 λεπτά (Di Martino et al. 1994).

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκολια
1229 Τίλια

Η **Τίλια (Tilia)** είναι ένας αστεροειδής που κινείται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,317. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τη λατινική και επιστημονική ονομασία του φυτού φιλύρα ή φλαμουριά.

## Φυσικά χαρακτηριστικά
Η μέση διάμετρος της Τίλια εκτιμάται σε 27,65 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0839.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τιλια
Κυβέρνηση Ελευθερίου Βενιζέλου 1933

Η **Κυβέρνηση Ελευθερίου Βενιζέλου 1933** (Ιανουάριος - Μάρτιος 1933) - η τελευταία κυβέρνηση Βενιζέλου - ανέλαβε μετά την απώλεια της εμπιστοσύνης της Βουλής στην προηγούμενη Κυβέρνηση Παναγή Τσαλδάρη. Ο Ελευθέριος Βενιζέλος σχημάτισε με τη σειρά του έναν κυβερνητικό συνασπισμό φιλελεύθερων κομμάτων, με κέντρο το δικό του, ο οποίος όμως, λόγω της προκήρυξης εκλογών για τις 5 Μαρτίου 1933, δεν εμφανίστηκε καθόλου στη Βουλή. 
Από τις εκλογές νικητής με ελάχιστη διαφορά εξήλθε ο συνασπισμός της «Ηνωμένης Αντιπολίτευσης» -  με ποσοστό 46,19% και 136 έδρες, έναντι 46,32% και 110 εδρών του «Εθνικού Συνασπισμού». Το ίδιο το βράδυ των εκλογών, ο στρατηγός Πλαστήρας οργάνωσε - χωρίς την έγκριση αλλά και χωρίς την επέμβαση της κυβέρνησης - ένα ακόμα πραξικόπημα, προκειμένου να ανατρέψει τα αποτελέσματα των εκλογών. Όμως, το πραξικόπημα απέτυχε, και ο Πλαστήρας αναγκάστηκε να παραδώσει την εξουσία στην κυβέρνηση Οθωναίου.

## Σύνθεση υπουργικού συμβουλίου

* «Πρωθυπουργός» - *(«Πρόεδρος του υπουργικού συμβουλίου»)*: Ελευθέριος Βενιζέλος
 
* *«Επί των Εξωτερικών υπουργός»*: Ανδρέας Μιχαλακόπουλος - *«Κόμμα Συντηρητικών Δημοκρατικών»
* *«Επί της Δικαιοσύνης υπουργός»*: [[Ανδρέας Μάρκου]] - *«Κόμμα Φιλελευθέρων»*
* *«Επί των Εσωτερικών υπουργός»*: [[Γεώργιος Μαρής]]  - *«Κόμμα Φιλελευθέρων»*
* *«Επί της Παιδείας και των Θρησκευμάτων υπουργός»*: [[Αλέξανδρος Μυλωνάς]] - *«Αγροτικό Κόμμα Ελλάδας»
* *«Επί των Οικονομικών υπουργός»* : Γεώργιος Καφαντάρης - *«Προοδευτικό Κόμμα»*
* *«Επί των Οικονομικών υφυπουργός»* : Σπύρος Δ. Κρεμεζής - *«Κόμμα Φιλελευθέρων»*
* *«Επί της Εθνικής Οικονομίας υπουργός»* : Αλέξανδρος Παπαναστασίου - *«Αγροτικόν Εργατικόν Κόμμα»*
* *«Επί των Δημοσίων Συγκοινωνιών υπουργός»*: Γεώργιος Παπανδρέου -  *«Κόμμα Φιλελευθέρων»*
* *«Επί των Δημοσίων Συγκοινωνιών υφυπουργός»* : Πέτρος Λεβαντής - *«Κόμμα Φιλελευθέρων»*
* *«Επί της Γεωργίας υπουργός»*: προσωρινά, Αλέξανδρος Παπαναστασίου
* *«Επί της Γεωργίας υφυπουργός»* : Αναστάσιος Μπακαλμπάσης - *«Αγροτικόν Εργατικόν Κόμμα»*
* *«Επί της Κρατικής Υγιεινής και Αντιλήψεως υπουργός»* :  Κωνσταντίνος Γκότσης - - *«Κόμμα Φιλελευθέρων»*
* *«Επί των Στρατιωτικών υπουργός»*: Γεώργιος Κατεχάκης  - *«Κόμμα Φιλελευθέρων»*
* *«Επί των Ναυτικών υπουργός»*: Γεώργιος Κατεχάκης
* *«Επί της Αεροπορίας»* : Ιωσήφ  Κούνδουρος - *«Προοδευτικό Κόμμα»*

* *«Υπουργός - Γενικός Διοικητής Κρήτης»* : Μιχαήλ Κύρκος  - *«Προοδευτικό Κόμμα»*
* *«Υπουργός - Γενικός Διοικητής Μακεδονίας»* : Γεώργιος Εξηντάρης -  *«Κόμμα Φιλελευθέρων»*
* *«Υπουργός - Γενικός Διοικητής Θράκης»* : Γεώργιος Ζερβός - *«Κόμμα Φιλελευθέρων»*
* *«Υπουργός - Γενικός Διοικητής Ηπείρου»* : Δημήτριος Νότη Μπότσαρης - *«Κόμμα Φιλελευθέρων»*

## Παραπομπές


1933 01
1
Κατηγορία:1933
1933 01
Αίλιος Ηρωδιανός

Ο **Αίλιος Ηρωδιανός** (2ος αιώνας μ.Χ.) ήταν αρχαίος Έλληνας γραμματικός από την Αλεξάνδρεια της Αιγύπτου. 
## Βιογραφία
Πατέρας του ήταν ο επίσης γραμματικός Απολλώνιος «ο Δύσκολος». Γεννήθηκε και σπούδασε στην Αλεξάνδρεια. Απόκτησε το δικαίωμα του Ρωμαίου πολίτη και έζησε στη Ρώμη. Υπήρξε δάσκαλος του αυτοκράτορα Μάρκου Αυρηλίου, από τον οποίο έτυχε ιδιαίτερης εύνοιας.

Υπήρξε πολυμαθέστατος και πολυγραφότατος. Ονομάστηκε *«τεχνικός»* και *«γραμματικός κατ' εξοχήν»*. Η προσφορά του στη γραμματική αναγνωρίζεται ως σημαντική. Ασχολήθηκε με όλα τα συγγραματικά ζητήματα και συνόψισε τις εργασίες όλων των προγενέστερών του γραμματικών.

## Έργα
Έγραψε 32 έργα, από τα οποία σώθηκαν τα:
**«Περί μονήρους λέξεως»*
*το μικρό λεξικό *«Φιλέταιρος»* και
*μια περιληπτική επιτομή του έργου του *«Καθολική προσωδία»*: Εκ του Ηρωδιανού: Περί Καθολικής προσωδίας, έκδοση Teubner, 1867
Από τα υπόλοιπα έργα του διασώθηκαν μόνο αποσπάσματα.

## Περαιτέρω βιβλιογραφία
*Herodiani Technici reliquiae: Praefationem et Herodiani prosodiam catholicam continens, Aelius Herodianus, Arthur Ludwich, εκδ. B. G. Teubneri, 1867 (στην εισαγωγή του Augustus Lentz περιέχονται όλες τις πηγές και τα κείμενά τους που αναφέρουν το Ηρωδιανό).

## Παραπομπές


## Πηγές
* «Βιογραφικό Λεξικό», εκδόσεις Παγουλάτου.

Κατηγορία:Αρχαίοι Έλληνες γραμματικοί
Κατηγορία:Βιογραφία-επέκταση
Κυβέρνηση Αλέξανδρου Οθωναίου 1933

Η **Κυβέρνηση Αλέξανδρου Οθωναίου 1933** (Μάρτιος 1933) σχηματίστηκε αμέσως μετά την καταστολή του κινήματος του Νικολάου Πλαστήρα, προκειμένου να παραδώσει την εξουσία στο νικητή των εκλογών της 5ης Μαρτίου, Παναγή Τσαλδάρη.  
Το πραξικόπημα του Πλαστήρα, που στόχο είχε να εμποδίσει την ανάληψη της εξουσίας από το αντι-βενιζελικό στρατόπεδο, απέτυχε χάρη στην κινητοποίηση του Προέδρου της Δημοκρατίας, αλλά και των ανώτατων βενιζελικών αξιωματικών που ήταν αντίθετοι σ' αυτό. Έπειτα από τις σχετικές διαβουλεύσεις με όλες τις ενδιαφερόμενες πλευρές, συμφωνήθηκε να αναλάβει προσωρινά, τη διακυβέρνηση της χώρας το «Ανώτατο Συμβούλιο Αντιστρατήγων», μέχρι να εκτονωθεί η κατάσταση και να γίνει η μετάβαση της εξουσίας.

## Σύνθεση υπουργικού συμβουλίου

* «Πρωθυπουργός» - *(«Πρόεδρος του υπουργικού συμβουλίου»)*: Αλέξανδρος Οθωναίος

* *«Επί των Εξωτερικών υπουργός»*: αντιστράτηγος, Αλέξανδρος Μαζαράκης Αινιάν
: - αντικαταστάθηκε στις 7 Μαρτίου από τον Νικόλαο Μαυρουδή
* *«Επί της Δικαιοσύνης υπουργός»*: αντιστράτηγος, Κωνσταντίνος Μανέτας
: - αντικαταστάθηκε στις 7 Μαρτίου από τον αντιεισαγγελέα Αρείου Πάγου Λουκά Γιδόπουλο
* *«Επί των Εσωτερικών υπουργός»*: αντιστράτηγος, Ευθύμιος Τσιμικάλης
* *«Επί της Παιδείας και των Θρησκευμάτων υπουργός»*: Αλέξανδρος Μαζαράκης Αινιάν
* *«Επί των Οικονομικών υπουργός»* : Ευθύμιος Τσιμικάλης
: - αντικαταστάθηκε στις 7 Μαρτίου από τον Αλέξανδρο Κορυζή
* *«Επί της Εθνικής Οικονομίας υπουργός»* : αντιστράτηγος Θεόδωρος Μανέτας
: - αντικαταστάθηκε στις 7 Μαρτίου από τον Σπυρίδωνα Κορώνη
* *«Επί των Δημοσίων Συγκοινωνιών υπουργός»*: Κωνσταντίνος Μανέτας
* *«Επί της Γεωργίας υπουργός»*: Θεόδωρος Μανέτας
* *«Επί της Κρατικής Υγιεινής και Αντιλήψεως υπουργός»* : Περικλής Δημούλης
: αντικαταστάθηκε στις 7 Μαρτίου από τον αντιναύαρχο Γεώργιο Πανά
* *«Επί των Στρατιωτικών υπουργός»*: Αλέξανδρος Οθωναίος
* *«Επί των Ναυτικών υπουργός»*:  αντιναύαρχος Ιωάννης Δεμέστιχας
: - αντικαταστάθηκε στις 9 Μαρτίου από τον Γεώργιο Πανά
* *«Επί της Αεροπορίας»* : Ιωάννης Δεμέστιχας
: - αντικαταστάθηκε στις 9 Μαρτίου από τον Αλέξανδρο Μαζαράκη Αινιάν

## Παραπομπές


1933 03 10
Κατηγορία:1933
1933 03
Ηρωδιανός

Το λήμμα **Ηρωδιανός** μπορεί να αναφέρεται σε κάποιο από τα παρακάτω πρόσωπα:

* Αίλιος Ηρωδιανός, γραμματικός από την Αλεξάνδρεια της Αιγύπτου. (2ος αιώνας μ.Χ.)
* Ηρωδιανός (ιστορικός), από την Αντιόχεια της Συρίας. (2ος - 3ος αιώνας μ.Χ.)
* Ηρωδιανός (ιατρός), σχολιαστής των έργων του Ιπποκράτη (1ος αιώνας μ.Χ.)

Κατηγορία:Αποσαφηνίσεις ονομάτων
Πύργος Χιλς

Ο **πύργος Χιλς** (γερμ. *Burg Hüls*) είναι μεσαιωνικό λιμναίο κάστρο στη πόλη Κρέφελντ στο κρατίδιο της Βόρειας Ρηνανίας-Βεστφαλίας στη Γερμανία. Κτίστηκε το 1455, όταν ο αρχιεπίσκοπος της καθολικής εκκλησίας Ντίτριχ Β' φον Μορς παραχώρησε άδεια στον ιππότη Φρίντριχ φον Χιλς να κτίσει κάστρο. Το έτος 1492 στο κάστρο στο κάστρο αυτό δικάστηκε υπό την κατηγορία της μαγείας ο Νέσγκεν το Ράνγκε. Τον 16ο και 17ο αιώνα έγιναν πολλές μάχες στην ευρύτερη περιοχή γύρω από το κάστρο αυτό, και το κάστρο έπαθε πολλές καταστροφές, μέχρι που μια νύχτα του 1686 κατέρρευσε. Από τότε παρέμεινε ερείπιο και δεν ξαναχτίστηκε. Τον 19ο αιώνα το κτίριο άλλαξε πολλές φορές χέρια και πέρασε τελικά στην ιδιοκτησία στην εκκλησία της ενορίας του Αγίου Κυριάκου. Μετά το 1950 ο δήμος αγόρασε τα ερείπια και τα γύρω οικόπεδα, και διενήργησε αρχαιολογικές ανασκαφές υπό την διεύθυνση του καθηγητή Άλμπερτ Στέγκερ. 

Στις αρχές του 21ου αιώνα οι εργασίες συντήρησης συνεχίστηκαν από τοπικούς πολιτιστικούς και αθλητικούς φορείς και το κάστρο αναστηλώθηκε, ενώ οι εργασίες συνεχίζονται. Ανακαλύφθηκε ένα αρχαίο πηγάδι και αρκετά αρχαιολογικά ευρήματα από τον μεσαίωνα. 
## Πηγές
* Patrik Jülich, Christoph Reichmann: *Ausgrabungen an der spätmittelalterlichen Wasserburg Hüls.* In:  Landschaftsverband Rheinland, Rheinisches Amt für Bodendenkmalpflege (Hrsg.): *Archäologie im Rheinland. 2005*. Theiss, Stuttgart 2006, ISBN 978-3-8062-2058-2 (PDF; 144 KB).
* Christoph Reichmann: *Ausgrabungen an der Burgruine in Hüls.* In: *Die Heimat. Krefelder Jahrbuch. Zeitschrift für niederrheinische Heimatpflege.* Jg. 76, 2005, , S. 73–83.
## Εξωτερικοί σύνδεσμοι

*Παρουσίαση από την πόλη του Κρέφελντ

Κατηγορία:Κάστρα στη Γερμανία
Κατηγορία:Πύργοι
Μιλένιουμ Στέιντιουμ

To **Μιλένιουμ Στέιντιουμ** (ουαλικά: *Stadiwm y Mileniwm*, αγγλικά: *Millenium Stadium*) είναι το εθνικό στάδιο της Ουαλίας, το οποίο βρίσκεται στην πρωτεύουσα Κάρντιφ. Αποτελεί έδρα των εθνικών ομάδων ράγκμπι και ποδοσφαίρου της χώρας, όπως και χώρο διοργάνωσης συναυλιών, της ειδικής υπερδιαδρομής του Ράλι Ουαλίας κ.ά. Υπήρξε επίσης το γήπεδο όπου διεξαγόταν ο τελικός του κυπέλλου Αγγλίας το διάστημα 2001-2006 και του Λιγκ Καπ Αγγλίας το 2001-2007, όσο ανακατασκευαζόταν το Στάδιο Γουέμπλεϊ. Η ανέγερσή του κόστισε 121 εκατομμύρια αγγλικές λίρες, εγκαινιάστηκε στις 26 Ιουνίου 1999 και η χωρητικότητα του ανέρχεται σε 74.500 θεατές.

## Λονδίνο 2012
Το στάδιο χρησιμοποιήθηκε κατά τους Ολυμπιακούς αγώνες του Λονδίνου το 2012 για τη διεξαγωγή ποδοσφαιρικών αναμετρήσεων.

## Φωτοθήκη

 Millennium Stadium Reflected.jpg|Εξωτερική όψη του «Μιλένιουμ Στέιντιουμ»
 Inside the Millennium Stadium, Cardiff.jpg|Άποψη του «Μιλένιουμ Στέιντιουμ»


## Παραπομπές


Κατηγορία:Στάδια ποδοσφαίρου στην Ουαλία
Κατηγορία:Κάρντιφ
Κατηγορία:Εθνική Ουαλίας (ποδόσφαιρο)
Κατηγορία:Στάδια με εισελκόμενη κλειστή οροφή στην Ευρώπη
Κατηγορία:Αθλητικές εγκαταστάσεις Θερινών Ολυμπιακών Αγώνων 2012
Πύργος Ράφφενμπουργκ

thumb|right|250px|Μνημείο
Ο **πύργος Ράφφενμπουργκ** ή Ράφφενμπεργκ (γερμ. **Raffenburg**, ή Raffenberg) ήταν μεσαιωνικό κάστρο στην πόλη Χάγκεν στο κρατίδιο της Βόρειας Ρηνανίας-Βεστφαλίας στη Γερμανία. Ανήκε στο κρατίδιο Κουρκέλν της Αγίας Ρωμαϊκής Αυτοκρατορίας. Βρίσκεται δυτικά του Χοενλίμπουργκ επάνω στο όρος Ράφφενμπεργκ μεταξύ Στέννενστάσε και Πίπενμπρινγκ. Κτίστηκε μάλλον στο πρώτο ήμισυ του 13ου αιώνα. Ίσως μετά την 
δολοφονία του καθολικού αρχιεπισκόπου Έγκελμπερτ φον Μπέργκ το 1225. Ίσως όμως και να κτίστηκε επειδή ακριβώς απέναντι κτίστηκε την ίδια εποχή το κάστρο Χοενλίμπουργκ. Ο πύργος πολιορκήθηκε στις  7 Μαΐου 1288 από το Δούκα Έμπερχαρντ Β΄φον ντερ Μαρκ, και μετά από αρκετές αποτυχημένες απόπειρες κατάληψης παραδόθηκε λόγω έλλειψης νερού. Από τότε και μέχρι το 14ο αιώνα έγινε φέουδο που ενοικιαζόταν. Αρκετά αρχαιολογικά ευρήματα, νομίσματα και κεραμικά, αποδεικνύουν ότι το κάστρο διευρύνθηκε και κατοικήθηκε μετά την καταστροφή του το 13ο αιώνα.

Γύρω από το πύργο υπήρχε χοντρό τείχος πάχους 120 εκατοστών, το οποίο ήταν ενισχυμένο με τάφρο. Είχε δύο μπρούτζια, δύο ανάκτορα με υπόγεια, μια στέρνα για την αποθήκευση νερού, και καταυλισμούς για τους στρατιώτες. Η κεντρική πύλη ήταν στην ανατολή. Στο κέντρο της αυλής του κάστρου υψώνονταν ένας πύργος με εσωτερική διάμετρο τρισίμιση μέτρων, με τοίχους πάχους 260 εκατοστών. Η όλη εγκατάσταση είχε σχήμα ωοειδές με εσωτερικές διαστάσεις 60 επί 80 μέτρα, ενώ γύρω γύρω βρίσκονταν και άλλα τείχη, οχυρά και οικισμοί. Το 1987 έγιναν μερικές εργασίας συντήρησης των ερειπίων. 

## Παραπομπές


## Εξωτερικοί σύνδεσμοι

* Καταχώρηση του κάστρου στην βάση επιστημονικών δεδομένων του ευρωπαϊκού ινστιτούτου (EBIDAT)
* Παρουσίαση του κάστρου στο ruhr-guide.de

Κατηγορία:Κάστρα στη Γερμανία
Κατηγορία:Πύργοι
Κατηγορία:Βόρεια Ρηνανία-Βεστφαλία
Πύργος Λίχτενμπουργκ

Ο **πύργος Λίχτενμπουργκ** (γερμ. *Lichtenburg*) ήταν μεσαιωνικό κάστρο στο κρατίδιο της Βαυαρίας στη Γερμανία. Μνημονεύτηκε για πρώτη φορά το 1159. Κτίστηκε μάλλον από τον Χάινριχ Α΄φον Χέννεμπεργκ-Ίρμελσχάουζεν. Το 1230 αναφέρεται ξάνά ως «Κάστρο» (*Castrum*) σε κάποιο έγγραφο. Ο επίσκοπος της Φούλντα Χάινριχ ΣΤ΄ διεύρυνε τις οχυρωματικές του εγκαταστάσεις. Έκτοτε έγινε έδρα διοίκησης του Λίχτενμπεργκ. Καταστράφηκε το 16ο αιώνα, και αμέσως ξανακτίστηκε. 

## Παραπομπές


## Εξωτερικοί σύνδεσμοι
* 
* Πληροφορίες και φωτογραφικό υλικό

Κατηγορία:Κάστρα στη Γερμανία
Κατηγορία:Πύργοι
Κατηγορία:Βαυαρία
Ρένα Πασχαλίδου

Η **Ρένα Πασχαλίδου** (1911 - 1979) ήταν Ελληνίδα ηθοποιός. Το πραγματικό της όνομα ήταν Βαρβάρα. Καθιερώθηκε σε ρόλους καρατερίστας κυρίως σε κωμωδίες του ελληνικού κινηματογράφου. Έκανε δύο γάμους, αρχικά με τον ηθοποιό Δ. Ρουγγέρη και εν συνεχεία με τον ηθοποιό Νίκο Πασχαλίδη. Πέθανε στην Αθήνα και έμενε σε ένα διαμέρισμα στους Αμπελόκηπους της Αθήνας.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Ελληνίδες ηθοποιοί κινηματογράφου
Νίκολας Κόναρντ

Ο **Νίκολας Κόναρντ** (αγγλικά: *Nicholas John Conard*), γεννημένος στις 23 Ιουλίου 1961 στο Σινσινάτι του Οχάιο, είναι Αμερικάνος και Γερμανός αρχαιολόγος. Έγινε γνωστός για την ανακάλυψη της Αφροδίτης του Χόλε Φελς, του προϊστορικού αγαλματιδίου, το οποίο είναι το αρχαιότερο αγαλματίδιο που κατασκεύασαν άνθρωποι.

## Βιογραφικά στοιχεία
Σπούδασε σε πολλά πανεπιστήμια στις Η.Π.Α. και στη Γερμανία και αποφοίτησε ως ανθρωπολόγος και χημικός. Το 1982 σπούδασε εθνολογία και χημεία στο Φράιμπουργκ του Μπράισγκαου, και συνέχισε το 1984 ως το 1989 με σπουδές Προϊστορίας και Πρώιμης Ιστορίας στο Πανεπιστήμιο της Κολωνίας. Εργάστηκε από το 1985 ως το 1986 στο Πανεπιστήμιο του Ρότσεστερ στη Νέα Υόρκη, και αποφοίτησε από εκεί με τον τίτλο του *Master of Science*. Συνέχισε από το 1987 ως το 1990 στο Πανεπιστήμιο Γέιλ, Νιού Χέιβεν (New Haven) στο Κονέκτικατ, και αποφοίτησε εκεί το 1988 με τον τίτλο του Master of Philosophy, ενώ αναγορεύτηκε διδάκτωρ της φιλοσοφίας το 1990. Διορίστηκε βοηθός καθηγητή στο Πανεπιστήμιο του Κονέκτικατ το 1991 ως το 1993, και από το 1995 κατέχει την έδρα του καθηγητή στο Πανεπιστήμιο του Τίμπιγκεν. Διατελεί επίσης διευθυντής του τμήματος της παλαιότερης Προιστορίας στο Ινστιτούτο Παλαιάς και Πρώιμης ιστορίας και Αρχαιολογίας του Πανεπιστημίου «Έμπερχαρντ-Καρλ» του Τίμπιγκεν. Διεύθυνε από το 1996 ως το 2001 τον ειδικό τομέα ερευνών 275 της Γερμανικής Εταιρείας Ερευνών («Deutsche Forschungsgemeinschaft», DFG). Από το 1995 είναι επιστημονικός διευθυντής του Προϊστορικού μουσείου του Μπλάουμπόϊρεν και από το 1997 επιστημονικός διευθυντής του Μουσείου Σλος Χόεντίμπιγκεν.

Ασχολήθηκε με την πρώιμη εξέλιξη του ανθρώπινου πολιτισμού στις γεωγραφικές περιοχές της Ευρασίας και της Νοτίου Αφρικής. Μελέτησε επίσης την απαρχή της γεωργίας και κτηνοτροφίας. Διηύθυνε πολλές αρχαιολογικές ανασκαφές, μεταξύ άλλων στη Συρία, Νότιο Αφρική, Ιράν και αλλού. 

Στη Γερμανία μελέτησε την προϊστορική εποχή, και ανακάλυψε εκτός άλλων την Αφροδίτη του Χόλε Φελς καθώς και το μαμούθ και το άγριο άλογο του Φόγκελχερντ.

Τιμήθηκε στις 8 Μαΐου 2010 με το Μετάλλιο της Τιμής του κρατιδίου της Βάδης-Βυρτεμβέργης.

## Συγγράμματα
* *Neue Eiszeit-Kunstwerke von der Schwäbischen Alb.* Museumsheft 4, Urgeschichtliches Museum Blaubeuren, Blaubeuren 2001.
* *Die Venus aus dem Eis. Wie vor 40 000 Jahren unsere Kultur entstand.* Albrecht Knaus, München 2010, ISBN 978-3-8135-0376-0.

## Παραπομπές

## Πηγές
* *Kürschners Deutscher Gelehrten-Kalender 2009.* 22. Ausgabe. Band I: A - G, K. G. Saur Verlag, München 2009, ISBN 978-3-598-23629-7, S. 609.

## Εξωτερικοί σύνδεσμοι
* Curriculum vitae, Forschung und Literatur auf der Homepage Uni Tübingen - unter "Literatur" zahlreiche Volltexte

Κατηγορία:Αμερικανοί αρχαιολόγοι
Κατηγορία:Γερμανοί αρχαιολόγοι
Αφροδίτη του Ταν-Ταν

Η **Αφροδίτη του Ταν-Ταν** είναι αρχαιολογικό εύρημα από το Μαρόκκο. Έχει σχήμα αγαλματίδιου, αλλά αμφισβητείται ότι πρόκειται για ανθρώπινο έργο τέχνης, ενώ πιστεύεται ότι είναι τυχαίο μόρφημα φυσικής προέλευσης. Είναι κατασκευασμένο από χαλαζίτη, με ίχνη ερυθρής ώχρας, έχει ύψος 6 εκατοστά, του λείπει η κεφαλή και δεν φέρει διακριτικά φύλλου. Η ηλικία του κυμαίνεται από 300.000 έως 500.000 έτη. Όπως και η Αφροδίτη του Μπέρεκατ Ραμ είναι τα αρχαιότερα ευρήματα που φέρουν ανθρωπόμορφα χαρακτηριστικά, ενώ συγχρόνως αμφισβητείται η ανθρώπινη προέλευσή τους.  

Βρέθηκε το 1999 στο στρώμα μιας πεδιάδας που βρέχεται από ποτάμι στην πόλη Ταν-Ταν του Μαρόκου κατά την διάρκεια αρχαιολογικών ανασκαφών υπό την διεύθυνση του γερμανού Λουτς Φίντλερ.

## Εξωτερικοί σύνδεσμοι

* Δημοσίευση στο CURRENT ANTHROPOLOGY Volume 44, Number 3, June 2003
* Είδηση του BBC

Κατηγορία:Ιστορία του Μαρόκου
Ταν Ταν
Κατηγορία:Παλαιολιθική περίοδος
Αφροδίτη του Μπέρεκατ Ραμ

Η **Αφροδίτη του Μπέρεκατ Ραμ** είναι αρχαιολογικό εύρημα του έτους 1981 από το Ισραήλ. Χρονολογείται στα 250.000 - 280.000 π.Χ. και βρέθηκε σε αρχαιολογικές ανασκαφές που διεύθυνε η ισραηλήτις αρχαιολόγος Ναάμα Γκόρεν-Ιμπάρ στο Μπέρεκατ Ραμ στο ύψωμα του Γκολάν. Ο τόπος της ανεύρεσης είναι κρατήρας ηφαιστείου, στον οποίο σήμερα έχει σχηματιστεί λίμνη. Το αντικείμενο έχει μήκος 3,5 εκατοστά, πλάτος 2,5 εκατοστά και πάχος 2,1 εκατοστά. Αποτελείται από ερυθρή ελαφρόπετρα. Φέρει τρεις εσοχές, οι οποίες προφανώς να προκλήθηκαν από κάποια αιχμή λίθου. έως 500.000 έτη. Όπως και η Αφροδίτη του Ταν-Ταν είναι τα αρχαιότερα ευρήματα που φέρουν ανθρωπόμορφα χαρακτηριστικά, ενώ συγχρόνως αμφισβητείται η ανθρώπινη προέλευσή τους.  
## Πηγές
* Francesco d'Errico, April Nowell, A new look at the Berekhat Ram figurine: implications for the origins of symbolism. Cambridge Archaeological Journal 10, 2000, 123-67.
* Francesco d'Errico et al. (2003): "Archaeological Evidence for the Emergence of Language, Symbolism, and Music—An Alternative Multidisciplinary Perspective". Journal of World Prehistory, 17(1): 70ff. Online als https://web.archive.org/web/20081112232348/http://www.cognisud.org/documents/030919/derrico2.pdf
* Feraud, G., D. York, C.M. Hall, N. Goren-Inbar & H.P. Schwarcz, 1983. 40 ar/39 ar age limit for an Acheulean site in Israel. Nature 304, 263–265.
* Goldberg, P., 1987. Soils, sediments and Acheulean artifacts at Berekhat Ram, Golan Heights. In: N. Federof, L. M. Bresson, M. A. Courty (Hrsg.), Micromorphologie des Sols/Soil Micromorphology.  Paris 1987, Plaisir, 583–589.
*Naama Goren-Inbar  1985. The lithic assemblages of Berekhat Ram Acheulean site, Golan Heights. Paléorient 11, 7–28.
* Naama Goren-Inbar (1985): The lithic assemblages of Berekhat Ram Acheulian site, Golan Heights. Paléorient, 11: 7-28.
* Naama Goren-Inbar (1986): A figurine from the Acheulian site of Berekhat Ram. Mi’Tekufat Ha’Even 19: 7-12.
* Naama Goren-Inbar, S. Peltz, S. (1995): Additional remarks on the Berekhat Ram figurine. Rock Art Journal, 12: 153-154. Auch zitiert auf Seiten 131-132 in Scarre, Chris (Hrsg.) (2005). The Human Past, London: Thames and Hudson. ISBN 0-500-28531-4.
* Marshack, A. (1997): "The Berekhat Ram figurine: a late Acheulian carving from the Middle East". Antiquity, 71(272): 327. Online als PDF https://web.archive.org/web/20080726111240/http://www.utexas.edu/courses/classicalarch/readings/Berekhat_Ram.pdf
* Noble, W. & Davidson, I. (1996): "Human Evolution, Language and Mind: A Psychological and Archaeological Inquiry". Cambridge University Press : Cambridge
* Andrew Pelcin (1994): "A Geological Explanation for the Berekhat Ram Figurine". Current Anthropology 35(5): 674-675.
* Meir  Ronnen (2001): "The world's oldest art work". The Jerulsalem Post vom 28. Februar 2001. Online als PDF https://web.archive.org/web/20070929020957/http://www.kuuf.org/Dating%20Acheulean%20goddesses.pdf

## Εξωτερικοί σύνδεσμοι
* Venus Figures from the Stone Age: Russia, Ukraine, and East of the Donau Mouth
* The Tan-Tan Venus

Κατηγορία:Ιστορία του Ισραήλ
Κατηγορία:Παλαιολιθική περίοδος
Κατηγορία:Τέχνεργα
Μπερεκατ Ραμ
Μαμούθ του Φόγκελχερντ

Το **μαμούθ του Φόγκελχερντ** είναι έργο προϊστορικής τέχνης από την παλαιολιθική εποχή που βρέθηκε στο σπήλαιο Φόγκελχερντ στην πεδιάδα του Λόνεταλ στη Γερμανία και φιλοξενείται σήμερα στο Ινστιτούτο Προϊστορίας του Πανεπιστημίου του Τίμπιγκεν στη Γερμανία. 

Βρέθηκε στο σπήλαιο Φόγκελχερντ (γερμ. *Vogelherd*) και χρονολογείται περίπου στα 25.000-20.000 π.Χ.. Είναι κατασκευασμένο από χαυλιόδοντα μαμούθ. Βρέθηκε σε αρχαιολογικές ανασκαφές από το 2005 ως το 2009 που διηύθυνε ο Αμερικανός αρχαιολόγος Νίκολας Κόναρντ στον ίδιο αρχαιολογικό χώρο που είχε πρωτύτερα ερευνήσει ο Γερμανός αρχαιολόγος Γκούσταβ Ρικ το 1931. Στον ίδιο αρχαιολογικό χώρο ανακαλύφθηκαν και άλλα αγαλματίδια ζώων, άλογα, αίλουροι, βίσονες, άλλα ρεαλιστικά αλλά και πιο αφηρημένης τέχνης. 

Το μαμούθ είναι ένα από τα πιο καταπληκτικά έργα τέχνης της εποχής του, και ταυτόχρονα ένα από τα αρχαιότερα γνωστά έργα τέχνης της ανθρωπότητας, μαζί με την Αφροδίτη του Βίλλεντορφ (*Venus of Willendorf*) και το Ειδώλιο του Μπρνο.

Κατηγορία:Αρχαία τέχνη
Κατηγορία:Παλαιολιθική περίοδος
Πολεμιστής του Χίρσλαντεν

thumb|right|250px|Ο αρχαιολογικός χώρος που βρέθηκε το άγαλμα
Ο **πολεμιστής του Χίρσλαντεν** (γερμ. *Krieger von Hirschlanden*) είναι έργο τέχνης της εποχής του σιδήρου. Είναι το αρχαιότερο ανθρωπόμορφο άγαλμα φυσικών διαστάσεων της εποχής του σιδήρου που έχει βρεθεί βόρεια των Άλπεων. Είναι κατασκευασμένο από ψαμμίτη και παριστάνει έναν γυμνό ιθυφαλλικό πολεμιστή. Το άγαλμα βρέθηκε το 1963 σε αρχαιολογικές ανασκαφές ενός μικρού θολωτού τάφου στην περιοχή Χίρσλαντεν. Ο θολωτός τάφος είχε διάμετρο περίπου 32 μέτρων και ήταν περιστοιχισμένο από λίθους και ένα τείχος. Περιείχε 16 μνήματα, ανδρών και γυναικών από την πρώιμη εποχή του πολιτισμού Χάλστατ (περ. 600 π.Χ.) μέχρι την εποχή του πολιτισμού Λα Τεν (περ. 450 π.Χ.). Το άγαλμα βρέθηκε βόρεια του θολωτού τάφου, και πιθανόν να ήταν αρχικά τοποθετημένος επάνω στην κορυφή του θόλου. Η επιφάνειά του παρουσιάζει σημάδια αιολικής διάβρωσης, δείγμα ότι έπρεπε να έστεκε στην ύπαιθρο για μεγάλο χρονικό διάστημα, μέχρι που σκεπάστηκε από το χώμα. Το τμήμα που σώζεται έχει ύψος 1,5 μέτρο, ενώ λείπουν τα πόδια από το μισό της γάμπας. Συνολικά υπολογίζεται ότι είχε ύψος 1,7 μέτρα. Η κεφαλή είναι καλυμμένη με καπέλο μυτερό, το οποίο μοιάζει με άλλο εύρημα από την περιοχή Χόχντορφ. Φοράει επίσης δακτυλίδι στο λαιμό και ζώνη, στην οποία κρέμεται κοντό ξίφος. Τα σύμβολα αυτά φανερώνουν την υψηλή κοινωνική θέση του απεικονιζόμενου πολεμιστή. Τα κάτω άκρα είναι σχηματισμένα σε φυσιολογική και μυώδη μορφή, ενώ το κυρίως σώμα είναι πιο αφηρημένο και σχηματικό. Ακόμα πιο αμυδρά, επίπεδα και ελαφρώς μετατοπισμένα προς τα κάτω είναι τα χαρακτηριστικά του προσώπου, ίσως δείχνοντας ότι ο πολεμιστής φορούσε νεκρική μάσκα.
## Πηγές
* Sabine Rieckhoff, Jörg Biel et al: *Die Kelten in Deutschland*. Stuttgart. Theiss. 2001. ISBN 3-8062-1367-4

## Εξωτερικοί σύνδεσμοι
* Ιστοσελίδα με φωτογραφικό υλικό  
* Παρουσίαση του αγάλματος από το μουσείο «Landesmuseum Stuttgart» 

Κατηγορία:αρχαία τέχνη
Κατηγορία:Κελτική τέχνη
Σπυρίδων Αλταβίλας

Ο **Σπυρίδων Αλταβίλας**, ή και **Αλταβίλλας** (βλ. ''Λίμπρο ντ' Όρο'') (... - 1658) ήταν Έλληνας ιατρός.

Ο Αλταβίλας γεννήθηκε στην Κέρκυρα στις αρχές του 17ου αιώνα και σπούδασε ιατρική στην Ιταλία. Μετά τις σπουδές του εγκαταστάθηκε στη γενέτειρά του, όπου άσκησε την ιατρική με μεγάλη επιτυχία. Επίσης, διακρίθηκε ως κοινωνικός παράγοντας της νήσου. Προς το τέλος της ζωής του διετέλεσε μέλος της «Ακαδημίας των Εξασφαλισμένων», η οποία ιδρύθηκε το 1656.

Ο Αλταβίλας χάθηκε πρόωρα: σκοτώθηκε κατά τραγικό τρόπο το έτος 1658 από έκρηξη αποθήκης πυρομαχικών στην Κέρκυρα.

## Πηγές
* Αθανάσιος Ι. Γκιάλας: *«Η ελληνική Ιατρική και οι Έλληνες ιατροί από της Αλώσεως μέχρι της Εθνεγερσίας»*, βραβείο Ακαδημίας Αθηνών, Αθήναι 1979, σελ. 52
* Γ. Πουρναρόπουλος: *«Έλληνες ιατροί κατά την Τουρκοκρατίαν»*, Αρχ. Ιατρ. Εταιρείας, Αθήναι 1953, σελ. 110

Κατηγορία:Έλληνες ιατροί του 17ου αιώνα
Δαμιανός

Το όνομα **Δαμιανός** είναι συνηθισμένο ελληνικό όνομα από την ύστερη αρχαιότητα, ετυμολογούμενο από το δαμάζω < δαμάω/-ώ, εκ του δαμᾷ, και μπορεί να αναφέρεται σε κάποιο από τα παρακάτω πρόσωπα:

## Εθνικοί
* Δαμιανός ο Λαρισαίος, συγγραφέας του 1ου αιώνα μ.Χ.
* Δαμιανός ο Εφέσιος, σοφιστής του 2ου αιώνα μ.Χ.

## Χριστιανισμός
### Άγιοι
* Τρία ζεύγη Αγίων Αναργύρων Κοσμάς και Δαμιανός (εορτάζουν 1 Ιουλίου, 1 Νοεμβρίου και 17 Οκτωβρίου)
* Άγιος Δαμιανός (αρχιεπίσκοπος Κύπρου), 6ος αιώνας
* Όσιος Δαμιανός ο Εσφιγμενίτης, 13ος αιώνας (εορτ. 23 Φεβρουαρίου)
* Δαμιανός ο οσιομάρτυς, 16ος αιώνας (εορτ. 23 Φεβρουαρίου)

### Πατριάρχες
* Δαμιανός (Κόπτης πατριάρχης) Αλεξανδρείας, 6ος-7ος αιώνας
* Δαμιανός Α΄ Ιεροσολύμων, 19ος-20ός αιώνας

### Επίσκοποι
* Άγιος Δαμιανός, αρχιεπίσκοπος Κύπρου (βλ. ανωτ.)
* Δαμιανός του Ρότσεστερ, 7ος αιώνας
* Δαμιανός Παβίας, 7ος-8ος αιώνας
* Δαμιανός ο Δορυστόλου (10ος αιώνας), αρχιεπίσκοπος Βουλγαρίας

### Μοναχοί
* Δαμιανός ο Βατοπεδινός (18ος αιώνας)
* Δαμιανός Βονίτσης, αγωνιστής του 1821

## Ως επώνυμο
* Αλέξης Δαμιανός (1921-2006), Έλληνας σκηνοθέτης
* Δημήτριος Δαμιανός (1907-;), Έλληνας νομικός και συγγραφέας
* Ιωάννης Δαμιανός (1813-1860), Έλληνας νομικός και πολιτικός
* Ιωάννης Δαμιανός (1861-1919), Έλληνας υποναύαρχος και υπουργός
* Κωνσταντίνος Δαμιανός, Έλληνας αντιστράτηγος
* Νικόλαος Δαμιανός, αγωνιστής του 1821

## Ως νεότερο βαπτιστικό
* Δαμιανός Γεωργίου-Δράσκας (1809-1899), Έλληνας ιατρός, καθηγητής Πανεπιστημίου Αθηνών 
* Δαμιανός Λιβερόπουλος (1803-1856), Έλληνας θεολόγος, καθηγητής Πανεπιστημίου Αθηνών

## Δείτε επίσης
* Δαμιανό Πέλλας
Νικόλαος Κεραμεύς

Ο **Νικόλαος Κεραμεύς** ήταν επιφανής ιατροφιλόσοφος του 17ου αιώνα. Γεννήθηκε στα Ιωάννινα στα τέλη του 16ου ή τις αρχές του 17ου αιώνα. Σπούδασε φιλοσοφία, ιατρική και θεολογία πιθανώς στην Ιατροφιλοσοφική Σχολή της Πάδοβας στην Ιταλία. Μετά τις σπουδές του εγκαταστάθηκε στη Βενετία και στη συνέχεια στις Παραδουνάβιες Ηγεμονίες. Στο Ιάσιο δίδαξε ιατρική και την ελληνική γλώσσα. Απεβίωσε στο Ιάσιο το 1663 και ενταφιάστηκε στη Μονή των Αγίων Αποστόλων Cetatuia, στην οποία άφησε και την αξιόλογη βιβλιοθήκη του.

## Εργογραφία
Ο Κεραμέας συνέγραψε μεταξύ άλλων τα παρακάτω: 
* *«Αντέγκλημα κατά των εγκαλούντων αδίκως κατά της μιας μαι μόνης αγίας καθολικής και αποστολικής θεονύμφου του Χριστού εκκλησίας»*. Το έργο αυτό συντάχθηκε το 1656 κατόπιν προτροπής του πατριάρχη Κωνσταντινουπόλεως Παρθενίου Γ΄ (1656-1657), και εκδόθηκε από τον Πατριάρχη Ιεροσολύμων Δοσίθεο στον «Τόμο Χαράς».
* *Αντιρρητικά κατά της αρχής του Πάπα της Ρώμης εις 83 τμήματα*. Το σύγγραμμα αυτό μνημονεύεται από τον Πατριάρχη Δοσίθεο στον «Τόμο  Χαράς», και στην ιστορία των Πατριαρχών Ιεροσολύμων.
* *Περί φιλίας και έρωτος*
* *Σύντομος έκδοσις του θεωρητικού μέρους της ιατρικής* (χειρόγραφη πραγματεία που φυλάσσεται σήμερα στην Εθνική Βιβλιοθήκη της Αυστρίας (Βιέννη)).

## Παραπομπές


## Πηγές
*  
* Αθανάσιος Ι. Γκιάλας: *Η ελληνική Ιατρική και οι Έλληνες ιατροί από της Αλώσεως μέχρι της Εθνεγερσίας*, βραβείο Ακαδημίας Αθηνών, Αθήναι 1979, σελ. 52
* Γ. Ζαβίρας: *Νέα Ελλάς*, έκδοσις Γ. Κρέμου, Αθήναι 1872, σελ. 474
* Vassiliki Tzoga, "Une lettre inédite de l' iatrophilosophe Nicolaos Kerameus (ca. début XVIIe s. - 1663) adressée au patriarche de Jérusalem Nectaire (1605-1676) selon le cod.  ΜΠΤ 254, Revue des études sud-est européennes (RESEE) LIII/53 (2015) 155-196, Institute of south-east european studies, Romanian Academy.
* Βασιλική Χ. Τζώγα, «΄Ότι η ψυχή ουκ έστι κράσις ως υπέθετο Γαληνός΄΄. Μια ανέκδοτη πραγματεία του ιατροφιλοσόφου Νικολάου Κεραμέως κατά τον κώδικα Atheniensis 1172», Κάτοπτρον Νεοελληνικής Φιλοσοφίας, τόμ. Γ΄ (2016),  239 - 272. Πανεπιστήμιο Ιωαννίνων, Τομέας Φιλοσοφίας, Εργαστήριο  Ερευνών Νεοελληνικής Φιλοσοφίας.

Κατηγορία:Έλληνες ιατροφιλόσοφοι
Κατηγορία:Έλληνες λόγιοι του 17ου αιώνα
Κατηγορία:Ορθόδοξοι λόγιοι
Κατηγορία:Έλληνες ιατροί του 17ου αιώνα
Παΐσιος Λιγαρίδης

Ο **Παΐσιος Λιγαρίδης** ήταν Έλληνας λόγιος του 17ου αιώνα. 

## Βιογραφία
Πριν γίνει μοναχός ονομάζονταν *Παντολέων*. Γεννήθηκε στη Χίο και είχε σημαντική μόρφωση. Ήταν άνδρας σοφός και ελλόγιμος. Χρημάτισε διδάσκαλος της Σχολής του Ιασίου. Διδάχτηκε επί έξι χρόνια τη φιλολογία και θεολογία στο Ελληνικό Κολλέγιο της Ρώμης που είχε ιδρύσει το 1577 ο Πάπας Γρηγόριος ΙΓ΄. Αρχικά ήταν υπερασπιστής των λατινικών καινοτομιών, αργότερα όμως επέστρεψε στην ορθόδοξη πίστη των προγόνων του και στράφηκε κατά των καθολικών και των Καλβινιστών. Επέστρεψε στην Κωνσταντινούπολη και προχειρίστηκε από την ορθόδοξη εκκλησία μητροπολίτης Γάζας. Πήγε στη Μολδαβία και διορίστηκε καθηγητής της αυθεντικής σχολής του Ιασίου. Διορίστηκε από τον Τσάρο της Ρωσίας πρόεδρος της Συνόδου της Ρωσίας, όπου και γνωσιμάχησε. Απεβίωσε στη Ρωσία το 1678.

## Συγγράμματα
* Εξέδωσε στη Ρώμη το 1637 σύγγραμμα του αποστάτη Κερκυραίου Πέτρου Αρκούδιου. Περί του καθαρτηρίου πυρός κατά Βαρλαάμ. 
* Περί του αγίου Πνεύματος, ότι εκ μόνου του Πατρός εκπορεύεται. 
* Κατά της αρχής του Πάπα. Το έργο αυτό, μαζί με το προηγούμενο είδε χειρόγραφα στον μητροπολίτη Κιέβου Βαρλαάμ Γιακίνσκι ο Πατριάρχης Ιεροσολύμων Χρύσανθος, όπως αυτός λέει στην ιστορία των Πατριαρχών Ιεροσολύμων του Πατριάρχη Δοσίθεου.

## Παραπομπές


## Πηγές
* 
* 

Κατηγορία:Έλληνες λόγιοι του 17ου αιώνα
Κατηγορία:Ορθόδοξοι λόγιοι
Ιερεμίας Κακαβέλας

Ο **Ιερεμίας Κακαβέλας** ή **Ιερεμίας Κακαβέλης** ήταν Έλληνας λόγιος του 17ου αιώνα.

Γεννήθηκε στην Κρήτη όπου και έμαθε γράμματα. Έγινε μοναχός και πήγε στην Μικρά Ασία. Για να συνεχίσει τις σπουδές του πήγε στην Λειψία της Γερμανίας. Σπούδασε φιλοσοφία και θεολογία και ήταν δεινός κήρυκας του ιερού λόγου. Μετά από την Λειψία πήγε στην Βιέννη, όπου το 1670 υπέγραψε μια επιστολή του ως «Ιερεμίας ο Έλλην διδάσκαλος της Ανατολικής εκκλησίας». Επέστρεψε στην Ανατολή και πήγε στο Ιάσιο και διορίστηκε καθηγητής της Αυθεντικής Ακαδημίας, και με αυτή τη θέση μνημονεύεται ως το 1698. Σύμφωνα με τον Δημήτριο Μοσχοπολίτη ήταν ειδήμων της ελληνικής, λατινικής, εβραϊκής και ιταλικής γλώσσας.
 
## Συγγράμματα
Μετάφρασε σε απλοελληνικά το σύγγραμμα του Πλατίνα. Εκτός από μια επιστολή του βρίσκονται και επιγράμματά του στον Τόμο της Αγάπης του Δοσίθεου.

Συγγράμματα:
* *Πραγματεία περί των πέντε διαφορών περί ών η Ελληνική Εκκλησία διαφέρεται προς την Ρωμαϊκήν*
* *Πραγματεία περί αζύμων*
* *Έκθεσις των της Ανατολικής Εκκλησίας δογμάτων*

## Περαιτέρω βιβλιογραφία
* ...Ιερεμίας Κακαβέλας ο εκ της νήσου Κρήτης ιερομόναχος..., Γεωργίου Ιωάννου Ζαβίρα, Νέα Ελλάς ή Ελληνικόν Θέατρον, Εκδ. Γεώργιος Κρέμος, τύποις Εφημερίδος των Συζητήσεων, 1872, σελ. 350

## Αναφορές


Κατηγορία:Έλληνες λόγιοι του 17ου αιώνα
Κατηγορία:Ορθόδοξοι λόγιοι
Λογότυπο

Το **λογότυπο** 

## Πηγές
* "Εταιρική Ταυτότητα & Εταιρική Εικόνα", Δρ. Ανδρέας Χ. Μήλιος, *Εκδόσεις Αθ. Σταμούλης,  2006*
* http://www.designmag.gr/logo-in-greek/9960
* https://web.archive.org/web/20150112045939/http://gge.gov.gr/?page_id=555
* https://web.archive.org/web/20150212023652/http://dikaio.net/emporikodikaio/emporikosima.html

## Δείτε επίσης
* Γραφιστική
* Εραλδική
* Σφραγίδα

## Εξωτερικοί σύνδεσμοι

Κατηγορία:Γραφιστική
Αδάμ Ζοιρνικάβιος

Ο **Αδάμ Ζοιρνικάβιος** (γερμ. *Adam Zörnicav*) ήταν γερμανός λόγιος του 17ου αιώνα, που ασπάσθηκε την ορθόδοξη πίστη. 
## Βιογραφία
Γεννήθηκε στο Καίνιξμπεργκ της Πρωσίας το 1652 και ήταν Λουθηρανός στην θρησκεία. Γονείς του ήταν ο Κρίστιαν Ζοιρνικάβιος, χρυσοχόος την τέχνη, και η  Μαρία. Σπούδασε επί τέσσερα έτη φιλοσοφία και θεολογία στο Καίνιξμπεργκ, και, λόγο μιας έριδας μεταξύ δύο καθηγητών, ψυχράνθηκε προς τον Προτεσταντισμό. Το δε σύγγραμμα του Μητροφάνη Κριτόπουλου «Ομολογία της Ανατολικής Εκκλησίας» τον έπεισε να στραφεί προς τον ορθόδοξο χριστιανισμό. Εγκατέλειψε τις σπουδές του και πήγε στην Ιένα, όπου στράφηκε προς την νομική επιστήμη το 1673. Εκεί ασχολήθηκε επιμελώς με την έρευνα των αμφισβητήσεων της Ελληνικής και Λατινικής εκκλησίας. Εργάστηκε τρία χρόνια στην Ιένα και περιόδευσε στην Αγγλία, Γαλλία και Ιταλία για να ερευνήσει τα χειρόγραφα στις πλούσιες βιβλιοθήκες που υπήρχαν εκεί. Ασπάσθηκε την ορθόδοξη πίστη και έγινε μοναχός στην Μονή του Βατουρίνου.

## Συγγράμματα
* Tractatus theologici orthodoxi de processione Spiritus sanxti a solo Patre, elaborati auctore Adamo Zoernicav, anno 1582. Μεταφράστηκε στα ελληνικά από τον Ευγένιο Βούλγαρη και εκδόθηκε στην Πετρούπολη το 1797.
## Πηγές
* 

Κατηγορία:Ορθόδοξοι λόγιοι
Κατηγορία:Γερμανοί θεολόγοι
Κατηγορία:Γερμανοί συγγραφείς
Κατηγορία:Γερμανοί μοναχοί
Λορίν Λέιν

Η **Λωρήν Λέϊν** (αγγλικά:*Lauren Lane*) (γεννήθηκε στις 2 Φεβρουαρίου 1961 στην Οκλαχόμα Σίτυ, Οκλαχόμα) είναι ηθοποιός της τηλεόρασης και του θεάτρου και καθηγήτρια υποκριτικής. Είναι περισσότερο γνωστή για τον ρόλο της ως C. C. Babcock στην τηλεοπτική σειρά *[[Νταντά Αμέσου Δράσεως]] (The Nanny)*.

## Βιογραφία
Η Λέιν γεννήθηκε στην Οκλαχόμα Σίτυ, και μεγάλωσε στο Τέξας.

Η Λέιν έχει πτυχίο Bachelor Καλών Τεχνών από το Πανεπιστήμιο του Τέξας στο Άρλινγκτον. Κέρδισε επίσης Master στο προηγμένο πρόγραμμα εκπαίδευσης στο American Conservatory Theater στο Σαν Φρανσίσκο. Σήμερα είναι καθηγήτρια στο Τμήμα Θεάτρου στο Πολιτειακό Πανεπιστήμιο του Τέξας στο Σαν Μάρκος.

Η Λέιν παντρεύθηκε τον Ντέιβιντ Γουίλκινς. Έχει μια κόρη, την Κέιτ(γεννημένη 23 Φεβρουαρίου 1998) με τον Γουίλκινς.

Το 2004, εμφανίσθηκε στην επανένωση του *The Nanny*, το *[[The Nanny Reunion: A Nosh to Remember]]*, με πρωταγωνίστρια την Φραν Ντρέσερ και μεγάλο μέρος του αυθεντικού καστ.

Από το 2000 είναι ενεργή κυρίως στο θέατρο.

Το 2010, φιλοξενήθηκε στο ομότιλο σόου της Ντρέσερ.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Ιωάννης Αποστόλου

Το όνομα **Ιωάννης Αποστόλου** μπορεί να αναφέρεται:
* στον λυρικό: Ιωάννης Αποστόλου (τενόρος) (.. - 1904)
* στον πολιτικό: Ιωάννης Αποστόλου (πολιτικός), υπουργός στην Κυβέρνηση Ελευθερίου Βενιζέλου 1932
Ιωάννης Θεοδωρόπουλος (αθλητής)

Ο **Ιωάννης Θεοδωρόπουλος** (Ευρυτανία, 19ος αιώνας - ;) ήταν Έλληνας αθλητής του στίβου. Ήταν τρίτος ολυμπιονίκης στο άλμα επί κοντώ στους πρώτους σύγχρονους Ολυμπιακούς Αγώνες το 1896 στην Αθήνα.

## Βιογραφία
Γεννήθηκε στην Ευρυτανία. Στους Θερινούς Ολυμπιακούς Αγώνες της Αθήνας αγωνίστηκε στο άλμα επί κοντώ στις 10 Απριλίου 1896 και ισοφάρισε με τον συμπατριώτη του Ευάγγελο Δαμάσκο. Μαζί κατατάχθηκαν 3οι, με άλμα στα 2,60 μ. Ωστόσο, άλλοι συγγραφείς, όπως ο Γερμανός Φόλκερ Κλούγκε αναφέρει για τον Δαμάσκο άλμα στα 2,90 και για τον Θεοδωρόπουλο άλμα στα 2,75. Τόσο η ΔΟΕ όσο και η IAAF ασπάζονται ότι η τρίτη θέση κατακτήθηκε από αμφότερους τους Έλληνες αθλητές.

## Εξωτερικοί σύνδεσμοι
* Προφίλ

## Παραπομπές


Κατηγορία:Έλληνες αθλητές του άλματος επί κοντώ
Κατηγορία:Αθλητές στίβου Εθνικού ΓΣ
Κατηγορία:Έλληνες χάλκινοι Ολυμπιονίκες
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Βησσαρίων Μακρής

Ο **Βησσαρίων Μακρής** ( περ. 1635 - 1699 ) ήταν Έλληνας λόγιος και ιερομόναχος του 17ου αιώνα. 

## Βιογραφία
Ο **Βησσαρίων Μακρής** γεννήθηκε στα Ιωάννινα γύρω στο 1635. Σύμφωνα με τον Φιλητά, ο Μακρής διδάχτηκε αρχικά στην πατρίδα του έχοντας ως δασκάλους τους Επτανήσιους λογίους Νικόλαο Κούρσουλα και Τριανταφύλλου. Μετά την ολοκλήρωση των εγκύκλιων σπουδών του, χειροτονήθηκε ιερομόναχος και μετέβη στην Κωνσταντινούπολη όπου μαθήτευσε στην Πατριαρχική Ακαδημία υπό την επίβλεψη του Ιωάννη Καρυοφύλλη και του Αλέξανδρου Μαυροκορδάτου. Γύρω στο 1675 επέστρεψε στα Ιωάννινα και έγινε διδάσκαλος στη νεοσύστατη Σχολής του Γκιούμα, θέση στην οποία παρέμεινε μέχρι το 1683 όταν και αποσύρθηκε σε μοναστήρι των Λυγκιάδων, αφήνοντας ως διάδοχό του τον Σουγδουρή. 

Απεβίωσε το 1699.

## Συγγράμματα
* Ορθόδοξη θεολογία διεξοδικωτέρα. Τυπώθηκε στο Βουκουρέστι το 1699.
*Γραμματική της νέας ελληνικής, με την οποία δίδαξε ελληνικά ο Αλέξανδρος Ελλάδιος στις αρχές του 18ου αιώνα στην Οξφόρδη της Αγγλίας και στο Άλτντορφ κοντά στη Νυρεμβέργη της Γερμανίας
* Έγραψε επίσης κατά της λατινικής εκκλησίας.

## Παραπομπές


## Πηγές
* 

Κατηγορία:Έλληνες κληρικοί
Κατηγορία:Έλληνες λόγιοι του 17ου αιώνα
Κατηγορία:Ορθόδοξοι λόγιοι
Ο λύκος και τα επτά κατσικάκια

**«Ο λύκος και τα επτά κατσικάκια»** αποτελεί ένα από τα γνωστότερα παραμύθια με ζώα των αδερφών Γκριμ.
## Υπόθεση
Η μητέρα κατσίκα πρέπει να φύγει από το σπίτι και προτρέπει τα παιδιά της να μην ανοίξουν σε κανέναν κατά την απουσία της. Περισσότερο τους ζητά να προσέχουν τον κακό λύκο και την ικανότητά του να μεταμφιέζεται. Παρά την υπακοή των παιδιών στις συμβουλές της μητέρας, ο λύκος καταφέρνει να τα ξεγελάσει. Αρχικά, τρώει κιμωλία για να λεπτύνει την φωνή του, ενώ στη συνέχεια βρίσκει τρόπο για να ασπρίσει το μαύρο πόδι του. Τελικά, μετά την είσοδο του στο σπίτι καταπίνει τα έξι από τα επτά αδελφάκια. Το έβδομο όμως βοηθά την μητέρα κατσίκα να ελευθερώσουν τα αδέλφια του από το στομάχι του λύκου.

## Παραπομπές
* [Η τελική έκδοση του παραμυθιού από τους αδερφούς Γκριμ στα γερμανικά](http://de.wikisource.org/wiki/Der_Wolf_und_die_sieben_jungen_Geislein_(1857))
* Ελληνική μετάφραση του παραμυθιού

Λυκος και επτα
Επτα κατσικ
Σόλων Γκίκας

Ο **Σόλων Γκίκας** (1898 – 8 Σεπτεμβρίου1978) ήταν Έλληνας κινηματίας, αντιστράτηγος και πολιτικός.

## Γενικά
Γεννήθηκε στα Τρίκαλα το 1898. Σπούδασε στη Στρατιωτική Σχολή Ευελπίδων, την Ανωτέρα Σχολή Πολέμου καθώς και στη Σχολή Σωμύρ της Γαλλίας. Ξεκίνησε την στρατιωτική του καριέρα ως ανθυπίλαρχος και έλαβε μέρος, το 1918 στον Α΄ Παγκόσμιο Πόλεμο, καθώς και στον Β΄ Παγκόσμιο Πόλεμο (1940-1941) ως επιτελάρχης μεραρχίας. Στο κίνημα του 1938 λεγόμενο και κίνημα των Χανίων που κατέρρευσε μέσα σ΄ ένα δωδεκάωρο, φέροντας τότε το βαθμό του αντισυνταγματάρχη ορίστηκε βασιλικός επίτροπος στο Έκτακτο Στρατοδικείο Κρήτης εισηγούμενος παραδειγματικές ποινές, εκτός θανατικής, κατά παρόντων και απόντων πολιτών και πέντε στρατιωτικών, οι οποίοι τελικά αμνηστεύθηκαν τον επόμενο χρόνο.

Μετά την απελευθέρωση διορίστηκε στρατιωτικός ακόλουθος στη ελληνική πρεσβεία της Ουάσιγκτον (1946). Επιστρέφοντας στην Ελλάδα ανέλαβε διοικητής ταξιαρχίας, μεραρχίας και σωματάρχης. Το 1951 συμμετέχοντας στο κίνημα του ΙΔΕΑ συνελήφθη και τελικά λαμβάνοντας αμνηστία από τον Βασιλέα Παύλο Α΄ μετά από πρόταση της κυβέρνησης Πλαστήρα, τον Σεπτέμβριο του 1951, εκδιώχθηκε από το στράτευμα. Δύο χρόνια αργότερα, τον Ιανουάριο του 1953, επί κυβέρνησης Α. Παπάγου, επανήλθε στο στράτευμα και τοποθετήθηκε υπαρχηγός και τέλος αρχηγός ΓΕΣ, θέση στην οποία παρέμεινε την περίοδο 1954 μέχρι το 1956. Ως αρχηγός έλαβε μέρος στο συνέδριο του ΝΑΤΟ στο Παρίσι (1955) και σε ανώτατες στρατιωτικές συνεδρίες στις ΗΠΑ.

Ο Σόλων Γκίκας μετά την αποστρατεία του το 1956, οπότε έλαβε τον τίτλο του επίτιμου αρχηγού ΓΕΣ και στη θέση του τον διαδέχθηκε ο στρατηγός Π. Νικολόπουλος, ασχολήθηκε με την πολιτική προσχωρώντας στο κόμμα της ΕΡΕ. Στις εκλογές που ακολούθησαν το 1958 εξελέγη βουλευτής στην περιφέρεια της Αθήνας και διορίστηκε από τον Κ. Καραμανλή υπουργός Δημοσίων Έργων. Επανεξελέγη βουλευτής το 1961 και το 1963. Από το 1958 μέχρι και το 1963 διατέλεσε υπουργός Συγκοινωνιών και Δημοσίων Έργων.

Μετά την μεταπολίτευση (1974), σε ηλικία 76 ετών, διορίστηκε από τον Κ. Καραμανλή στη λεγόμενη "Κυβέρνηση Εθνικής Ενότητας 1974" υπουργός Δημόσιας Τάξης και παρέμεινε στη θέση αυτή από το 1974 μέχρι το 1976.
Ο Σόλων Γκίκας είχε τιμηθεί με πολλά παράσημα, στο δε συγγραφικό του έργο περιλαμβάνονται πολλά άρθρα και μελέτες στρατιωτικού περιεχομένου καθώς και το *Ιππαρχικόν* του Ξενοφώντα που εξέδωσε η «Βιβλιοθήκη Πάπυρος». Πέθανε στην Αθήνα το 1978, σε ηλικία 80 ετών. Στην βουλευτική του έδρα τον διαδέχθηκε ο Ιωάννης Παλαιοκρασσάς.

## Παραπομπές


## Πηγές
* "*Νεώτερον Εγκυκλοπαιδικόν Λεξικόν Ηλίου*" τομ.18ος, σελ.1044.
* "*Εγκυκλοπαίδεια Πάπυρος Larousse Britannica*", τομ.18ος, σελ.39.
* Αλεξ. Δρεμπέλας "Ελληνικό Αστυνομικό Πρόβλημα - Αρχεία Χωροφυλακής" Αθήναι 1977, σελ.89
* Δ.Παραλίκας: *Συνωμοσίες ΙΔΕΑ και ΑΣΠΙΔΑ (κράτος και παρακράτος)*, Αθήνα 1979.

Κατηγορία:Έλληνες αξιωματικοί των τεθωρακισμένων
Κατηγορία:Βουλευτές Αθηνών
Κατηγορία:Έλληνες υπουργοί Συγκοινωνιών και Δημοσίων Έργων
Κατηγορία:Έλληνες υπουργοί Δημοσίας Τάξεως
Κατηγορία:Έλληνες συγγραφείς του 20ού αιώνα
Κατηγορία:Συνωμότες του ΙΔΕΑ
Κατηγορία:Βουλευτές εκλεγμένοι με την ΕΡΕ
Κατηγορία:Αρχηγοί Γενικού Επιτελείου Στρατού (Ελλάδα)
Πολιορκία της Λιβαδειάς

Η **πολιορκία της Λιβαδειάς** ήταν πολεμική συμπλοκή της επανάστασης του 1821.

## Η εξέλιξη των γεγονότων
Μετά την εξέγερση στο Λιδορίκι και Μαλανδρίνο, ύψωσε την σημαία της επαναστάσεως η Λιβαδειά με οπλαρχηγούς τον Αθανάσιο Διάκο και τον Βασίλη Μπούσγο. Αυτοί έχοντας 100 συντρόφους των και στρατολόγησαν πολλούς άλλους από την Αράχωβα και από άλλα χωριά της επαρχίας και κατέλαβαν νύχτα τις θέσεις του Ζαγαρά και του Προφήτη Ηλία επάνω από την πόλη της Λιβαδειάς. Από εκεί έστειλαν και απόκλεισε τις διόδους των Τούρκων, και αφού συνεννοήθηκαν με τους προεστούς της πόλης και τους συμφιλίωσαν, μπήκαν στην πόλη με την σημαία της ελευθερίας στις 30 Μαρτίου. Οι Τούρκοι βλέποντας την ένοπλη εισβολή των Ελλήνων κλείστηκαν στα ισχυρότερα σπίτια. Στις 31 Μαρτίου έγινε μάχη που διάρκεσε πέντε ημέρες. Ο Ρούκης και άλλοι ανέβηκαν νύχτα στο φρούριο για να το κυριεύσουν, αποκρούστηκαν όμως από τους Τούρκους που τους αντιλήφθηκαν. Τελικά οι πολιορκημένοι αναγκάστηκαν να εγκαταλείψουν από έλλειψη τροφίμων και νερού, και κατέθεσαν τα όπλα.

Ο Αθανάσιος Διάκος μάζεψε τα λάφυρα και τα παρέδωσε στους προκρίτους για να αγοράσουν τρόφιμα και πολεμοφόδια του στρατού. Ο ίδιος ξεκίνησε με 600 άνδρες προς την Βοδωνίτσα και τις Θερμοπύλες, διότι υπήρχε η φήμη ότι μαζεύονταν τα εχθρικά στρατεύματα.

## Παραπομπές

## Πηγές
* Σπυρίδων Τρικούπης: Ιστορία της Ελληνικής Επανάστασης, Τόμος Α΄, σελ. 172-173

Κατηγορία:Μάχες της Ελληνικής Επανάστασης του 1821
Κατηγορία:Ιστορία της Βοιωτίας
1230 Ραϊσέια

μικρογραφία|3D μοντέλο του αστεροειδούς 1230 Ραϊσέια
Η **Ραϊσέια (Riceia)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,986. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Αμερικανού ερασιτέχνη αστρονόμου Χιου Ράις (Hugh Rice).

## Φυσικά χαρακτηριστικά
Τα φυσικά χαρακτηριστικά της Ραϊσέιας είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ραισεια
EUROPAN

Το **Europan** είναι ένας διετής διαγωνισμός για νέους αρχιτέκτονες ηλικίας κάτω των 40 ετών. Σκοπός του διαγωνισμού είναι ο σχεδιασμός πολεοδομικών, κτηριακών, τοπίου κ.ά. θεματολογίας χώρων σε πόλεις και χώρες της Ευρωπαϊκής Ένωσης. Ο διαγωνισμός ενθαρρύνει τους αρχιτέκτονες να ασχοληθούν με κοινωνικές και οικονομικές αλλαγές που προκύπτουν σε πόλεις και περιφέρειες και προσφέρει τη δυνατότητα της ανταλλαγής ιδεών ανάμεσα τόσο στους αρχιτέκτονες όσο και σε αυτούς που προτείνουν τα σημεία μελέτης.

Το Europan 9 διεξήχθη από το Φεβρουάριο του 2007 ως τον Ιανουάριο του 2008. Στον διαγωνισμό συμμετείχαν 22 χώρες με 73 μέρη σε όλη την Ευρώπη και κατατέθηκαν στο σύνολο 1.752 προτάσεις.

Το Europan 11 είναι ο πιο πρόσφατος διαγωνισμός, τα αποτελέσματα του οποίου θα ανακοινωθούν στις 15 Δεκεμβρίου 2011.

## Εξωτερικοί σύνδεσμοι
*Επίσημη Ιστοσελίδα
*Πολωνική Ιστοσελίδα
*Ουγγρική Ιστοσελίδα

Κατηγορία:Αρχιτεκτονική
Ιωάννης Γρυπάρης

Το όνομα **Ιωάννης Γρυπάρης** μπορεί να αναφέρεται:
* στον λογοτέχνη: Ιωάννης Γρυπάρης (λογοτέχνης) (1870 - 1942)
* στον πολιτικό: Ιωάννης Γρυπάρης (πολιτικός) (1848 - 1922), υπουργός στην Κυβέρνηση Ελευθερίου Βενιζέλου 1910
Rockin' Robin (τραγούδι)

**Να μην συγχέεται με τη [[Ρόμπιν Σμιθ]], η οποία έχει το ίδιο καλλιτεχνικό όνομα.*

Το **Rockin' Robin** είναι τραγούδι που γράφθηκε από τον Λεόν Ρενέ και ηχογραφήθηκε από τον Μπόμπι Ντέι το 1958. Ήταν το μοναδικό hit single του Ντέι, και έφθασε έως τη 2η θέση του Billboard Hot 100.

## Michael Jackson version

Ο Μάικλ Τζάκσον ηχογράφησε και κυκλοφόρησε τη δική του εκδοχή του *Rockin' Robin* το 1972, και ήταν κομμάτια του πρώτο solo άλμπουμ του καλλιτέχνη, *[[Got to Be There]]*. Ήταν το μεγαλύτερο hit του άλμπουμ, φθάνοντας έως τη 2η θέση των Hot 100 και R&B Charts.

### Κατάλογος κομματιών

*A. *Rockin' Robin* - 2:30
*B. *[[Love Is Here and Now You're Gone]]* - 2:51

## Διάφορες επανεκτελέσεις

* Το αυστραλιανό συγκρότημα *The Henchmen* εκτέλεσε το τραγούδι και έφθασε στο top 10 της Αυστραλίας, το 1965.
* Η Βρετανίδα τραγουδίστρια Λόλλι εκτέλεσε το κομμάτι το 1999, ως B-side στο single *[[Big Boys Don't Cry (τραγούδι, Λόλλι)|Big Boys Don't Cry]]*. Έφθασε έως τη 10η θέση στο UK Singles Chart, τον Δεκέμβριο του ίδιου έτους.
* Το τραγούδι εκτελέστηκε από τον Πωλ Άνκα στο άλμπουμ *[[Rock Swings]]* (2005).
*Οι The Boys εκτέλεσαν αυτό το κομμάτι σε ένα βίντεο και DVD των Kidsongs: *A Day with the Animals*. Όταν αυτή η εκδοχή MP3 εμφανίστηκε στην ιστοσελίδα των Kidsongs, ακούγεται η extended version, κάτι που σημαίνει την επανάληψη της εκτέλεσης και μια τρίτη εκδοχή.
* Οι Miami Showband εκτέλεσαν το κομμάτι στην εκδοχή του Μάικλ Τζάκσον, με τον κύριο τραγουδιστή Γκέρρι στη θέση του Μάικλ Τζάκσον.
* Το βρετανικό συγκρότημα McFly είχε εκτελέσει αυτό το τραγούδι πολλές φορές, ειδικά τα Χριστούγεννα.
* Στην όγδοοη χρονιά του *[[American Idol]]*, κατά την Michael Jackson Week (Εβδομάδα του Μάικλ Τζάκσον), η Μέγκαν Τζόι εκτέλεσε το *Rockin' Robin*.
* Μπόμπι Ντάριν

## Τσαρτ

*1958: Μπόμπι Ντέι
*1972: Μάικλ Τζάκσον

### Βραβεία

## Πηγές
* Music Control Radio
* AllMusic.com
* MJJSource.com
* MichaelJackson.com

## Παραπομπές



Κατηγορία:Τραγούδια του Μάικλ Τζάκσον
Κατηγορία:Singles του 1972
Κατηγορία:Singles του 1958
Κατηγορία:Τραγούδια του 1958
Λουλουδάδικα (Θεσσαλονίκη)

μικρογραφία|Τα Λουλουδάδικα
Τα **Λουλουδάδικα** της Θεσσαλονίκης είναι μία μικρή περιοχή του κέντρου της πόλης. Στις αρχές της δεκαετίας του '50 το Σωματείο Ανθοπωλών ήρθε σε συνεννόηση με τον τότε Υπουργό Βορείου Ελλάδας, Ιασωνίδη για να στεγάσει τα πλανώδια ανθοπωλεία του. Ορίζεται από τις οδούς Κομνηνών, Φραγγίνη και Βασιλέως Ηρακλείου και παίρνει το όνομά της από τα υπαίθρια ανθοπωλεία που βρίσκονται εκεί. Εκεί βρίσκεται επίσης το Γιαχουντί Χαμάμ καθώς και καταστήματα τροφίμων, εστιατόρια, καφέ κ.ά. Σε μικρή απόσταση από εκεί βρίσκονται οι αγορές Μοδιάνο και Καπάνι.

## Παραπομπές


Κατηγορία:Συνοικίες και περιοχές Θεσσαλονίκης
Κατηγορία:Δήμος Θεσσαλονίκης